Document ID: 32009R1044

KOMISIJAS REGULA (EK) Nr. 1044/2009
(2009. gada 4. novembris),
ar kuru groza Regulu (EK) Nr. 274/2009, ar ko nosaka kvantitatīvos ierobežojumus ārpuskvotas cukura un izoglikozes eksportam līdz 2009./2010. tirdzniecības gada beigām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 61. panta pirmās daļas d) punktu saistībā ar 4. pantu,
tā kā:
(1)
Saskaņā ar Regulas (EK) Nr. 1234/2007 61. panta pirmās daļas d) punktu tirdzniecības gadā saražoto cukura daudzumu, kas pārsniedz minētās regulas 56. pantā paredzēto kvotu, var eksportēt tikai tad, ja ir ievērots noteiktais kvantitatīvais ierobežojums.
(2)
Sīki izstrādāti noteikumi par ārpuskvotas eksportu, jo īpaši par eksporta licenču izdošanu, ir noteikti Komisijas 2006. gada 30. jūnija Regulā (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2). Tomēr, ņemot vērā varbūtējās iespējas eksporta tirgū, kvantitatīvais ierobežojums ir jānosaka katram tirdzniecības gadam.
(3)
Ar Komisijas Regulu (EK) Nr. 274/2009 (3) noteiktais kvantitatīvais ierobežojums ārpuskvotas cukura eksportam 2009./2010. tirdzniecības gadā ir 650 000 tonnu. Tomēr saskaņā ar jaunākajām 2009./2010. gada cukurbiešu ražas novākšanas sākumā izteiktajām prognozēm ir pilnīgi skaidrs, ka, ņemot vērā ļoti labvēlīgos laika apstākļus, Kopienā tiks saražots ievērojams daudzums ārpuskvotas cukurbiešu cukura. Sākotnēji tiek lēsts, ka 2009./2010. gadā tiks saražotas aptuveni 3-4 miljoni tonnu ārpuskvotas cukura, kas radīs lielas problēmas uzglabāšanai un izraisīs to, ka liels daudzums cukura kā kvotas cukurs būs jāpārvieto uz 2010./2011. tirdzniecības gadu. Tādēļ attiecībā uz 2009./2010. tirdzniecības gadu ārpuskvotas cukura eksporta kvantitatīvais ierobežojums jāpalielina līdz 1 350 000 tonnām.
(4)
Tāpēc attiecīgi jāgroza Regula (EK) Nr. 274/2009.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 274/2009 1. panta 1. punktu aizstāj ar šādu punktu:
“1. Ārpuskvotas baltajam cukuram, kuru eksportē bez kompensācijas un kas atbilst KN kodam 1701 99, 2009./2010. tirdzniecības gadam laika posmā no 2009. gada 1. oktobra līdz 2010. gada 30. septembrim kvantitatīvais ierobežojums, kas minēts Regulas (EK) Nr. 1234/2007 61. panta pirmās daļas d) punktā, ir 1 350 000 tonnu.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 4. novembrī

Labels: 3
17